b"\n_START_ARTICLE_\nGiuliana Minuzzo\n_START_SECTION_\nBiografia\n_START_PARAGRAPH_\nVa n\xc3\xa9ixer el 26 de novembre de 1931 a la ciutat de Vallonara di Marostica, poblaci\xc3\xb3 situada a la regi\xc3\xb3 del V\xc3\xa8neto.\n_START_SECTION_\nCarrera esportiva\n_START_PARAGRAPH_\nParticip\xc3\xa0 en els Jocs Ol\xc3\xadmpics d'hivern de 1952 disputats a Oslo (Noruega), on aconsegu\xc3\xad la medalla de bronze en la prova de descens, vuitena en la prova d'esl\xc3\xa0lom i vintena en la prova d'esl\xc3\xa0lom gegant. _NEWLINE_En els Jocs Ol\xc3\xadmpics d'hivern de 1956 celebrats a Cortina d'Ampezzo, prop de la seva ciutat natal, fou l'encarregada de realitzar el jurament ol\xc3\xadmpic per part dels esportistes, esdevenint la primera dona a fer-ho. En aquests Jocs, per\xc3\xb2, la seva actuaci\xc3\xb3 fou discreta i no aconsegu\xc3\xad guanyar cap medalla, si b\xc3\xa9 finalitz\xc3\xa0 en quarta posici\xc3\xb3 en les proves d'esl\xc3\xa0lom i descens._NEWLINE_En els Jocs Ol\xc3\xadmpics d'hivern de 1960 celebrats a la ciutat de Squaw Valley (Estats Units) aconsegu\xc3\xad guanyar la medalla de bronze en la prova d'esl\xc3\xa0lom gegant i finalitz\xc3\xa0 desena en la prova d'esl\xc3\xa0lom. _NEWLINE_Les medalles aconseguides en aquests Jocs s\xc3\xb3n v\xc3\xa0lides per al Campionat del M\xc3\xb3n d'esqu\xc3\xad alp\xc3\xad, en el qual aconsegu\xc3\xad guanyar la medalla de bronze l'any 1956 en la prova de combinada alpina."